9. การจัดการ

(1) โครงสร้างการจัดการ

โครงสร้างการจัดการภายในองค์กรของบริษัทฯ ประกอบด้วย คณะกรรมการบริษัทฯ,
คณะกรรมการตรวจสอบ, คณะกรรมการสรรหา, คณะกรรมการบริหารและที่ปรึกษา
ตามรายละเอียดดังต่อไปนี้

1.1 คณะกรรมการบริษัท ประกอบด้วย บุคคลผู้ทรงคุณวุฒิ จำนวนทั้งสิ้น 11 ท่าน ประกอบด้วย
กรรมการที่เป็นผู้บริหาร (Executive Directors) กรรมการที่ไม่เป็นผู้บริหาร
(Non-Executive Directors) และ กรรมการที่เป็นอิสระ (Independent Directors)
ซึ่งมีรายชื่อดังต่อไปนี้

  ---- ------------------------------------ -------------------------------
       รายชื่อ                                ตำแหน่ง

  1    นายอภิรักษ์ วานิช                        ประธานกรรมการ

  2    นายวิชัย เทพเฉลิม                       รองประธานกรรมการ, กรรมการอิสระ

  3    นางพจนา มาโนช                        รองประธานกรรมการ

  4    แพทย์หญิงนวลศรี ทิวทอง                   กรรมการอิสระ

  5    ร้อยตรีกิตติ ธรณินทร์                      กรรมการอิสระ

  6    ศ.(เกียรติคุณ) นพ.พลภัทร ตาละลักษมณ์       กรรมการ

  7    นายแพทย์สุชา นิมมานนิตย์                  กรรมการ

  8    นายแพทย์กฤษฎา บานชื่น                   กรรมการ

  9    นายศิริชัย มาโนช                        กรรมการ

  10   นางอัญชลี เทพบุตร                       กรรมการ

  11   นางกาญจนา จิตฤดีอำไพ                   กรรมการ
  ---- ------------------------------------ -------------------------------

หมายเหตุ ข้อมูลเพิ่มเติมเกี่ยวกับคณะกรรมการบริษัท ดังนี้

ก) ประวัติการกระทำผิดตามกฎหมาย ไม่มี

ข) หนี้ที่มีอยู่กับบริษัท ไม่มี

ขอบเขตอำนาจหน้าที่ของคณะกรรมการบริษัท

(1) ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท

(2) ตัดสินใจเกี่ยวกับนโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ
งบประมาณ และดูแลให้มีการปฏิบัติตามแผนงาน

(3) ติดตามและประเมินผลการปฏิบัติงานของฝ่ายจัดการอย่างสม่ำเสมอ
รวมถึงการกำหนดค่าตอบแทน

(4) ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
รวมทั้งดูแลให้มีการจัดการความเสี่ยงและระบบการควบคุมภายในที่เหมาะสม

(5) ดูแลและจัดการแก้ปัญหาความขัดแย้งทางผลประโยชน์
รวมทั้งการใช้สินทรัพย์ของบริษัทในทางมิชอบ
และการกระทำที่ไม่ถูกต้องในรายการระหว่างบุคคลที่เกี่ยวโยงกัน

1.2 คณะกรรมการตรวจสอบ ( Audit Committee ) คณะกรรมการตรวจสอบ มีจำนวนทั้งสิ้น 4
ท่านประกอบด้วย บุคคลที่ทรงคุณวุฒิและเป็นกรรมการที่เป็นอิสระ ทั้ง 3 ท่าน ซึ่ง 1 ใน 4 ท่าน
เป็นผู้มีความรู้และประสบการณ์ด้านบัญชีและการเงิน ซึ่งคณะกรรมการชุดนี้
ได้รับการแต่งตั้งให้กลับมารับตำแหน่งอีกวาระหนึ่งตามมติที่ประชุมคณะกรรมการบริษัทฯ ครั้งที่ 231
เมื่อวันที่ 26 เมษายน 2549 โดยมีวาระการดำรงตำแหน่ง 2 ปี
และมติที่ประชุมคณะกรรมการบริษัทฯ ครั้งที่ 233 เมื่อวันที่ 31 สิงหาคม 2549
เพิ่มจำนวนกรรมการตรวจสอบจาก 3 ท่านเป็น 4 ท่าน โดยแต่งตั้งนายแพทย์กฤษฎา บานชื่น
รับตำแหน่งดังกล่าว มีรายชื่อดังต่อไปนี้

  --- ------------------------------------ -------------------------------
      รายชื่อ                                ตำแหน่ง

  1   นายวิชัย เทพเฉลิม                       ประธานกรรมการตรวจสอบ

  2   ร้อยตรีกิตติ ธรณินทร์                      กรรมการตรวจสอบ

  3   แพทย์หญิงนวลศรี ทิวทอง                   กรรมการตรวจสอบ

  4   นายแพทย์กฤษฎา บานชื่น                   กรรมการตรวจสอบ
  --- ------------------------------------ -------------------------------

ขอบเขตอำนาจหน้าที่ของคณะกรรมการตรวจสอบ

(1) สอบทานให้บริษัทฯ มีการรายงานทางการเงินอย่างถูกต้องและเพียงพอ

(2) สอบทานให้บริษัทฯ มีระบบการควบคุมภายใน (Internal Control)
และการตรวจสอบภายใน (Internal Audit) ที่เหมาะสมและมีประสิทธิผล

(3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์,
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

(5) พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

(6) จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปี
ของบริษัทฯ ซึ่งรายงานดังกล่าวต้องลงนามโดยประธานกรรมการตรวจสอบ

(7) ปฏิบัติการอื่นใดตามที่คณะกรรมการของบริษัทฯมอบหมาย

1.3 คณะกรรมการสรรหา ( Nominating Committee ) มีจำนวนทั้งสิ้น 5 ท่านประกอบด้วย
บุคคลที่ทรงคุณวุฒิ และ 3 ใน 5 ท่าน เป็นกรรมการที่เป็นอิสระ
ซึ่งคณะกรรมการชุดนี้ได้รับการแต่งตั้งตามมติที่ประชุมคณะกรรมการบริษัทฯ ครั้งที่ 220 เมื่อวันที่ 27
เมษายน 2548 ซึ่งมีรายชื่อดังต่อไปนี้

  --- ------------------------------------ -------------------------------
      รายชื่อ                                ตำแหน่ง

  1   แพทย์หญิงนวลศรี ทิวทอง                   ประธานกรรมการสรรหา

  2   นายวิชัย เทพเฉลิม                       กรรมการสรรหา

  3   ร้อยตรีกิตติ ธรณินทร์                      กรรมการสรรหา

  4   ศ.(เกียรติคุณ)นพ.พลภัทร ตาละลักษมณ์        กรรมการสรรหา

  5   นายแพทย์กฤษฎา บานชื่น                   กรรมการสรรหา
  --- ------------------------------------ -------------------------------

ขอบเขตอำนาจหน้าที่ของคณะกรรมการสรรหา

(1) พิจารณาคุณสมบัติ และคัดเลือกผู้บริหารระดับสูง ตั้งแต่ระดับผู้ช่วยผู้อำนวยการ,
รองผู้อำนวยการ, ผู้อำนวยการ รวมทั้งกรรมการบริหาร, กรรมการบริษัทฯ และที่ปรึกษา

(2) นำผลการสรรหา เสนอคณะกรรมการบริษัทฯ พิจารณาตามความเหมาะสม

1.4 คณะกรรมการบริหาร ( Executive Committee ) ประกอบด้วย
ตัวแทนของกรรมการบริษัทฯซึ่งประสบการณ์ด้านการบริหารโรงพยาบาล
และที่ปรึกษาคณะกรรมการบริหาร จำนวน 2 ท่าน ซึ่งมีรายชื่อดังต่อไปนี้

  --- ------------------------------------ -------------------------------
      รายชื่อ                                ตำแหน่ง

  1   นางพจนา มาโนช                        ประธานกรรมการบริหาร

  2   ศ.(เกียรติคุณ)นพ.พลภัทร ตาละลักษมณ์        กรรมการบริหาร

  3   นายแพทย์สุชา นิมมานนิตย์                  กรรมการบริหาร

  4   นายศิริชัย มาโนช                        กรรมการบริหาร

  5   นายแพทย์จรัล ใจแพทย์                    ที่ปรึกษาคณะกรรมการบริหาร

  6   นางวีณา ขัมพานนท์                       ที่ปรึกษาคณะกรรมการบริหาร
  --- ------------------------------------ -------------------------------

ขอบเขตอำนาจหน้าที่ของคณะกรรมการบริหาร

บริหารจัดการบริษัทตามนโยบาย เป้าหมาย แผนการดำเนินงาน และงบประมาณประจำปี
ตามมติที่ประชุมคณะกรรมการบริษัท และอนุมัติดำเนินการต่างๆ ในเรื่องเกี่ยวกับการเงิน
และทรัพย์สิน เพื่อ ธุรกรรมตามปกติของบริษัท ตามวงเงินที่คณะกรรมการบริษัทกำหนด

1.2 จำนวนการประชุมคณะกรรมการ

คณะกรรมการมีกำหนดประชุมโดยปกติเป็นประจำทุก 2
เดือนและมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ ทางเลขานุการบริษัท
ได้จัดทำหนังสือเชิญประชุมพร้อมระเบียบวาระการประชุม และเอกสารก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 – 4 ชั่วโมง โดยในปี 2549 ที่ผ่านมา
คณะกรรมการมีการประชุมตามวาระปกติจำนวน 8 ครั้ง และประชุมวาระพิเศษ 1 ครั้ง รวมทั้งสิ้น
9 ครั้ง โดยการเข้าร่วมประชุมของคณะกรรมการบริษัทฯ แต่ละท่านสรุปได้ ดังนี้

+---------------------------------+-----------+-----------+----------+
|                                 | การเข้าร่วม |           |          |
|                                 | ประชุม / ก |           |          |
|                                 | ารประชุมทั้ง |           |          |
|                                 | หมด (ครั้ง) |           |          |
+---------------------------------+-----------+-----------+----------+
| รายชื่อคณะกรรมการบริษัท             | การประชุม  | การประชุม  | รวม      |
+---------------------------------+-----------+-----------+----------+
|                                 | วาระปกติ   | วาระพิเศษ  |          |
+---------------------------------+-----------+-----------+----------+
| 1. นายอภิรักษ์ วานิช                | 8/8       | 1/1       | 9/9      |
+---------------------------------+-----------+-----------+----------+
| 2. นายวิชัย เทพเฉลิม               | 8/8       | 1/1       | 9/9      |
+---------------------------------+-----------+-----------+----------+
| 3. นางพจนา มาโนช                | 8/8       | 1/1       | 9/9      |
+---------------------------------+-----------+-----------+----------+
|                                 | การเข้าร่วม |           |          |
|                                 | ประชุม / ก |           |          |
|                                 | ารประชุมทั้ง |           |          |
|                                 | หมด (ครั้ง) |           |          |
+---------------------------------+-----------+-----------+----------+
| รายชื่อคณะกรรมการบริษัท             |  การประชุม | การประชุม  | รวม      |
+---------------------------------+-----------+-----------+----------+
|                                 | วาระปกติ   | วาระพิเศษ  |          |
+---------------------------------+-----------+-----------+----------+
| 4. แพทย์หญิงนวลศรี ทิวทอง           | 8/8       | 1/1       | 9/9      |
+---------------------------------+-----------+-----------+----------+
| 5. ศ.(เกียรติคุณ) นพ.พลภัทร         | 8/8       | 1/1       | 9/9      |
| ตาละลักษมณ์                       |           |           |          |
+---------------------------------+-----------+-----------+----------+
| 6. ร้อยตรีกิตติ ธรณินทร์              | 8/8       | 1/1       | 9/9      |
+---------------------------------+-----------+-----------+----------+
| 7. นายแพทย์สุชา นิมมานนิตย์          | 8/8       | 1/1       | 9/9      |
+---------------------------------+-----------+-----------+----------+
| 8. นายศิริชัย มาโนช                | 8/8       | 1/1       | 9/9      |
+---------------------------------+-----------+-----------+----------+
| 9. นายแพทย์กฤษฎา บานชื่น           | 8/8       | 1/1       | 9/9      |
+---------------------------------+-----------+-----------+----------+
| 10. นางกาญจนา จิตฤดีอำไพ          | 8/8       | 1/1       | 9/9      |
+---------------------------------+-----------+-----------+----------+
| 11. นางอัญชลี เทพบุตร              | 6/8       | 1/1       | 7/9      |
+---------------------------------+-----------+-----------+----------+

ทั้งนี้ ได้มีการจดบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

1.3 รายชื่อของผู้บริหาร

  ---- ----------------------------------- ------------------------------
       รายชื่อ                               ตำแหน่ง

  1    นางพจนา มาโนช                       ผู้อำนวยการฝ่ายบริหาร

  2    นายแพทย์จรัล ใจแพทย์                   ผู้อำนวยการฝ่ายการแพทย์ รพ.เอกชล

  3    นายแพทย์ประสิทธิ์ สัทธาพงศ์               ผู้อำนวยการฝ่ายการแพทย์ รพ.เอกชล 2

  4    นายแพทย์สุชา นิมมานนิตย์                 รองผู้อำนวยการฝ่ายการแพทย์
                                           รพ.เอกชล
  ---- ----------------------------------- ------------------------------

(2) การสรรหากรรมการและผู้บริหาร

คณะกรรมการบริษัทฯ แต่งตั้งคณะกรรมการสรรหา
เป็นผู้พิจารณาคุณสมบัติและคัดเลือกบุคคลที่จะเป็นกรรมการ,
ผู้บริหารระดับสูงตั้งแต่ระดับผู้ช่วยผู้อำนวยการฝ่าย, รองผู้อำนวยการฝ่าย, ผู้อำนวยการฝ่าย,
กรรมการบริหาร และที่ปรึกษา เพื่อนำผลการสรรหาเสนอคณะกรรมการบริษัทฯ
พิจารณาตามความเหมาะสมและดำเนินการให้สอดคล้องกับข้อบังคับของบริษัทฯ

สำหรับตำแหน่งกรรมการจะต้องนำเสนอที่ประชุมผู้ถือหุ้นเพื่อพิจารณาต่อไป
ซึ่งการลงคะแนนเสียงเลือกตั้งกรรมการในการประชุมผู้ถือหุ้น ให้ถือปฏิบัติดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. การเลือกตั้งกรรมการ
จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
ทั้งนี้ตามแต่ที่ประชุมจะเห็นสมควร
โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคนดังกล่าว
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตามข้อ
1 โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

แต่ในกรณีตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
และกฎหมายว่าด้วยตลาดหลักทรัพย์และตลาดหลักทรัพย์
เข้าเป็นกรรมการในการประชุมคณะกรรมการคราวถัดไป
เว้นแต่วาระของกรรมการผู้ออกไปนั้นเหลือน้อยกว่า 2 เดือน

มติของคณะกรรมการตามวรรคหนึ่งต้องประกอบด้วย คะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนตามวรรคหนึ่งอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนแทน

(3) ค่าตอบแทนกรรมการและผู้บริหาร

3.1 ค่าตอบแทนที่เป็นตัวเงิน

(1) ค่าตอบแทนกรรมการในปี 2549 รวม 11 ราย เท่ากับ 5,393,000 บาท
โดยเป็นค่าตอบแทนในรูปบำเหน็จกรรมการ, ค่าเบี้ยประชุม, ค่าดำเนินการตามวิชาชีพแพทย์
ตามรายละเอียดดังต่อไปนี้

หน่วย : พันบาท

+---+--------------------------------+-------------------+-----+-----+
|   | รายชื่อคณะกรรมการ                | ตำแหน่ง            | ค่าต |     |
|   |                                |                   | อบแ |     |
|   |                                |                   | ทนก |     |
|   |                                |                   | รรม |     |
|   |                                |                   | การ |     |
+---+--------------------------------+-------------------+-----+-----+
|   |                                |                   | ปี   | ปี   |
|   |                                |                   | 2   | 2   |
|   |                                |                   | 549 | 548 |
+---+--------------------------------+-------------------+-----+-----+
| 1 | นายอภิรักษ์ วานิช                  | ประธานกรรมการ     | 55  | 56  |
|   |                                |                   | 2.5 | 7.5 |
+---+--------------------------------+-------------------+-----+-----+
| 2 | นายวิชัย เทพเฉลิม                 | รองประธานกรรมการ  | 30  | 33  |
|   |                                |                   | 2.5 | 2.5 |
|   |                                | ประธาน            |     |     |
|   |                                | คณะกรรมการตรวจสอบ | 7   | 6   |
|   |                                |                   | 8.0 | 6.0 |
|   |                                | กรรมการสรรหา      |     |     |
|   |                                |                   | 6.0 | 4.0 |
+---+--------------------------------+-------------------+-----+-----+
| 3 | นางพจนา มาโนช                  | รองประธานกรรมการ  | 30  | 33  |
|   |                                |                   | 2.5 | 2.5 |
|   |                                | ป                 |     |     |
|   |                                | ระธานกรรมการบริหาร | 23  | 22  |
|   |                                |                   | 3.0 | 1.0 |
+---+--------------------------------+-------------------+-----+-----+
| 4 | แพทย์หญิงนวลศรี ทิวทอง             | กรรมการ           | 30  | 33  |
|   |                                |                   | 2.5 | 2.5 |
|   |                                | กรรมการตรวจสอบ    |     |     |
|   |                                |                   | 10  | 8   |
|   |                                | ป                 | 7.0 | 5.0 |
|   |                                | ระธานกรรมการสรรหา |     |     |
|   |                                |                   | 6.0 | 4.0 |
|   |                                | ค่าดำเ             |     |     |
|   |                                | นินการตามวิชาชีพแพทย์ | 72  | 72  |
|   |                                |                   | 0.0 | 0.0 |
+---+--------------------------------+-------------------+-----+-----+
| 5 | ศ.(เกียรติคุณ)นพ.พลภัทร ตาละลักษมณ์  | กรรมการ           | 30  | 32  |
|   |                                |                   | 2.5 | 5.0 |
|   |                                | กรรมการสรรหา      |     |     |
|   |                                |                   | 2.0 | 2.0 |
|   |                                | กรรมการบริหาร      |     |     |
|   |                                |                   | 13  | 12  |
|   |                                |                   | 0.0 | 1.0 |
+---+--------------------------------+-------------------+-----+-----+
| 6 | นายแพทย์สุชา นิมมานนิตย์            | กรรมการ           | 29  | 32  |
|   |                                |                   | 9.0 | 7.0 |
|   |                                | กรรมการบริหาร      |     |     |
|   |                                |                   | 13  | 12  |
|   |                                |                   | 2.0 | 1.0 |
+---+--------------------------------+-------------------+-----+-----+
|   |                                |                   |     |     |
+---+--------------------------------+-------------------+-----+-----+
|   | รายชื่อคณะกรรมการ                | ตำแหน่ง            | ค่าต |     |
|   |                                |                   | อบแ |     |
|   |                                |                   | ทนก |     |
|   |                                |                   | รรม |     |
|   |                                |                   | การ |     |
+---+--------------------------------+-------------------+-----+-----+
|   |                                |                   | ปี   | ปี   |
|   |                                |                   | 2   | 2   |
|   |                                |                   | 549 | 548 |
+---+--------------------------------+-------------------+-----+-----+
| 7 | นายแพทย์กฤษฎา บานชื่น             | กรรมการ           | 29  | 32  |
|   |                                |                   | 9.0 | 0.0 |
|   |                                | กรรมการตรวจสอบ    |     |     |
|   |                                |                   | 10  | -   |
|   |                                | กรรมการสรรหา      | 0.5 |     |
|   |                                |                   |     | 4.0 |
|   |                                |                   | 6.0 |     |
+---+--------------------------------+-------------------+-----+-----+
| 8 | ร้อยตรีกิตติ ธรณินทร์                | กรรมการ           | 30  | 33  |
|   |                                |                   | 2.5 | 2.5 |
|   |                                | กรรมการตรวจสอบ    |     |     |
|   |                                |                   | 10  | 8   |
|   |                                | กรรมการสรรหา      | 2.0 | 4.0 |
|   |                                |                   |     |     |
|   |                                |                   | 6.0 | 4.0 |
+---+--------------------------------+-------------------+-----+-----+
| 9 | นายศิริชัย มาโนช                  | กรรมการ           | 30  | 33  |
|   |                                |                   | 2.5 | 2.5 |
|   |                                | กรรมการบริหาร      |     |     |
|   |                                |                   | 20  | 17  |
|   |                                |                   | 9.0 | 8.0 |
+---+--------------------------------+-------------------+-----+-----+
| 1 | นางกาญจนา จิตฤดีอำไพ             | กรรมการ           | 30  | 31  |
| 0 |                                |                   | 2.5 | 7.5 |
+---+--------------------------------+-------------------+-----+-----+
| 1 | นางอัญชลี เทพบุตร                 | กรรมการ           | 28  | 31  |
| 1 |                                |                   | 7.5 | 0.0 |
+---+--------------------------------+-------------------+-----+-----+
|   |                                | รวม               | 5   | 5   |
|   |                                |                   | ,39 | ,44 |
|   |                                |                   | 3.0 | 3.5 |
+---+--------------------------------+-------------------+-----+-----+

(2) ค่าตอบแทนผู้บริหารและที่ปรึกษา ในปี 2549 รวม 7 ราย เท่ากับ 11,085,890 บาท
โดยเป็นค่าตอบแทนในรูปของเงินเดือน, โบนัส, ค่าที่ปรึกษา, ค่าเบี้ยประชุม

3.2 ค่าตอบแทนอื่น

- ไม่มี –

(4) การกำกับดูแลกิจการ

คณะกรรมการบริษัทฯได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices) และได้มีการปฏิบัติตามหลักการดูแลกิจการที่ดี 15 ข้อ
เพื่อให้เป็นไปตามแนวทางที่ตลาดหลักทรัพย์แห่งประเทศไทยกำหนด

รายงานการปฏิบัติตามหลักการดูแลกิจการที่ดี 15 ข้อ มีรายละเอียดดังนี้

 1) นโยบายเกี่ยวกับการกำกับดูแลกิจการ

บริษัทฯ ตระหนักดีถึงความสำคัญของการกำกับดูแลกิจการที่ดี
เพื่อความโปร่งใสในการดำเนินงานของบริษัท
สร้างความเชื่อมั่นให้บริษัทดำเนินธุรกิจได้อย่างโปร่งใสและเป็นธรรม
ส่งผลให้การดำเนินงานของบริษัทดียิ่งขึ้นไป
ทำให้บรรลุเป้าหมายสำคัญที่จะเพิ่มมูลค่าสูงสุดให้แก่ผู้ถือหุ้น

คณะกรรมการบริษัทฯ ประกอบด้วย ผู้ทรงคุณวุฒิที่มีความรู้ความสามารถ
และประสบการณ์ด้านธุรกิจที่เกี่ยวข้องทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ
และทิศทางการดำเนินงานของบริษัท
ติดตามดูแลให้ฝ่ายจัดการบริหารงานเป็นไปตามนโยบายที่กำหนดไว้อย่างมีประสิทธิภาพและประสิทธิผล
รวมทั้งการบริหารความเสี่ยงของบริษัทให้อยู่ในระดับที่เหมาะสม และได้จัดตั้งคณะกรรมการชุดย่อย
3 คณะ คือ คณะกรรมการตรวจสอบ คณะกรรมการสรรหา คณะกรรมการบริหาร
เพื่อช่วยในการกำกับดูแลการดำเนินงานในด้านต่างๆ ตามหน้าที่
ขอบเขตความรับผิดชอบของคณะกรรมการแต่ละคณะ

 2) สิทธิของผู้ถือหุ้น

บริษัทฯ ตระหนักถึงสิทธิและความเท่าเทียมกันของผู้ถือหุ้น
จึงอำนวยความสะดวกโดยจัดกระบวนการประชุมผู้ถือหุ้น
เพื่อที่จะสนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน ดังนี้

2.1 จัดประชุมผู้ถือหุ้น ณ ห้องประชุมของบริษัทฯ สถานที่ตั้งสำนักงานใหญ่

2.2 จัดส่งหนังสือนัดประชุมให้ผู้ถือหุ้นทราบล่วงหน้าก่อนวันประชุม 7 วัน
ซึ่งเป็นไปตามพระราชบัญญัติบริษัทมหาชนจำกัด โดยในแต่ละวาระจะระบุอย่างชัดเจนว่า
เป็นเรื่องเสนอเพื่อทราบ หรือเพื่อพิจารณา และมีความเห็นของคณะกรรมการบริษัทฯ นอกจากนั้น
จะมีข้อมูลประกอบการพิจารณาแต่ละวาระให้มีรายละเอียดมากขึ้น
เพื่อให้ผู้ถือหุ้นมีระยะเวลาเพียงพอที่จะศึกษารายละเอียดของหนังสือนัดประชุมฯ
ก่อนตัดสินใจเข้าร่วมประชุม หรือมอบฉันทะ

2.3 เพิ่มทางเลือกให้กับผู้ถือหุ้น
โดยมอบหมายให้กรรมการตรวจสอบ/กรรมการอิสระเป็นผู้รับมอบฉันทะจากผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมได้

2.4 ลงประกาศหนังสือนัดประชุมในหนังสือพิมพ์รายวันภาษาไทย ติดต่อกันไม่น้อยกว่า 3 วัน
และก่อนวันประชุมไม่น้อยกว่า 14 วัน

2.5 บริษัทฯเปิดโอกาสให้ผู้ถือหุ้นสามารถลงทะเบียนเข้าประชุมผู้ถือหุ้นได้ล่วงหน้าก่อนเวลาประชุมฯ
อย่างน้อย 1 ชั่วโมง

2.6 ในการประชุมผู้ถือหุ้นของบริษัทฯ จะชี้แจงวิธีการลงคะแนนและวิธีการนับคะแนนก่อนเริ่มประชุม
และระหว่างการประชุมจะเปิดโอกาสให้ผู้ถือหุ้นทุกรายมีสิทธิเท่าเทียมในการแสดงความคิดเห็นและซักถามได้

 3) สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งผู้ถือหุ้น ผู้มาใช้บริการ
และพนักงานของบริษัทฯ

3.1 ผู้ถือหุ้นของบริษัทฯ ไม่ว่าจะเป็นผู้ถือหุ้นรายใหญ่หรือผู้ถือหุ้นรายย่อย บริษัทฯ
จะให้ความสำคัญเท่าเทียมกันโดย ผู้บริหารของบริษัทฯทุกคนมีหลักการพื้นฐานเป็นแนวทางปฏิบัติคือ
ดำเนินธุรกิจโดยยึดหลักประสิทธิภาพ ประสิทธิผล ประหยัด โปร่งใส
และยึดมั่นในความรับผิดชอบต่อผู้มีส่วนได้เสีย และสร้างผลตอบแทนที่เหมาะสมแก่ผู้ลงทุน
รวมทั้งความก้าวหน้าและเติบโตที่มั่นคง

3.2 ผู้ใช้บริการ บริษัทฯ มีความมุ่งมั่นให้ผู้ใช้บริการทุกท่านได้รับความพึงพอใจ
และมั่นใจในคุณภาพการบริการอย่างสูงสุด รวมถึงการรักษาความลับของผู้ใช้บริการ
โดยมีช่องทางที่ผู้ใช้บริการสามารถประเมินความพึงพอใจในการใช้บริการ ได้หลายทางเช่น
กรอกแบบประเมินความพึงพอใจฯ, แจ้งผ่าน Hotline สายด่วน 0-3893-9999 ต่อ 1209,
1210 แจ้งโดยตรงกับเจ้าหน้าที่ ซึ่งทุกความเห็นของผู้ใช้บริการ
ถือเป็นข้อมูลสำคัญและเป็นประโยชน์กับบริษัทฯ
ในการที่จะนำข้อมูลดังกล่าวมาปรับปรุงแก้ไขและพัฒนางานด้านบริการต่อไป
เพื่อให้ผู้มาใช้บริการได้รับความพึงพอใจ ตามคำขวัญของโรงพยาบาลที่ว่า “ บริการที่ดีคือ
หน้าที่ของเรา ”

3.3 พนักงานของบริษัทฯ ถือว่าเป็นกลไกและทรัพยากรที่สำคัญของบริษัทฯ
จึงมีการจัดส่งพนักงานเข้าประชุมสัมมนาวิชาการ
เรื่องต่างๆทั้งภายในและภายนอกบริษัทฯอย่างต่อเนื่อง
เพื่อพัฒนาศักยภาพพนักงานให้มีความรู้ความสามารถและทักษะที่จำเป็นต่อการปฏิบัติงานให้มีประสิทธิภาพ
สร้างความพึงพอใจสูงสุดให้แก่ผู้มาใช้บริการ และมุ่งพัฒนาเสริมสร้างวัฒนธรรมองค์กร
และบรรยากาศในการทำงานที่ดี และปฏิบัติกับพนักงานทุกคนอย่างเป็นธรรมและเท่าเทียมกัน

นอกจากนั้น บริษัทฯ ให้ความสำคัญในการดูแลสวัสดิภาพและสวัสดิการของพนักงาน เช่น
มีสวัสดิการด้านการรักษาพยาบาลให้แก่พนักงานและครอบครัว จัดตั้งกองทุนสำรองเลี้ยงชีพ
จัดให้มีการซ้อมป้องกันอัคคีภัยและหนีไฟ เป็นต้น
และเพื่อความปลอดภัยในการทำงานของพนักงานทุกคน
ทุกสิ้นเดือนทุกหน่วยงานจะสรุปความเสี่ยงของหน่วยงาน เสนอต่อคณะกรรมการบริหารความเสี่ยง
เพื่อรับทราบความเสี่ยงที่เกิดขึ้นและ/หรือแนวทางแก้ไข/ป้องกัน
ซึ่งทางคณะกรรมการบริหารความเสี่ยงจะนำเรื่องดังกล่าวร่วมกันพิจารณาอีกครั้งหนึ่ง
เพื่อหาแนวทางที่ดีที่สุดให้แต่ละหน่วยงาน

3.4 คู่ค้าและ/หรือเจ้าหนี้ บริษัทฯ เล็งเห็นความสำคัญของการปฏิบัติต่อคู่ค้า/เจ้าหนี้
โดยปฏิบัติตามเงื่อนไขต่างๆ หรือข้อตกลงอย่างเคร่งครัด และไม่เรียกหรือไม่รับ
หรือจ่ายผลประโยชน์ใดๆ ที่ไม่สุจริตในการค้า

3.5 คู่แข่งทางการค้า บริษัทฯ ปฏิบัติภายใต้กรอบกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีที่ไม่สุจริต หรือไม่เหมาะสม
และไม่ทำลายชื่อเสียงของคู่แข่งด้วยการกล่าวหาในทางร้ายโดยปราศจากมูลความจริง

3.6 ชุมชนและสังคม บริษัทฯ
มีจิตสำนึกและตระหนักในความเป็นส่วนหนึ่งของสังคมในการช่วยเหลือสังคม
สนับสนุนกิจกรรมสาธารณะประโยชน์แก่ชุมชน

3.7 สิ่งแวดล้อม บริษัทฯ ให้ความสำคัญและคำนึงถึงการรักษาสิ่งแวดล้อม โดยไม่กระทำการใดๆ
ที่จะมีผลเสียหายต่อทรัพยากรธรรมชาติและสิ่งแวดล้อม

4) การประชุมผู้ถือหุ้น

ในปี 2549 บริษัทฯ มีประชุมผู้ถือหุ้น จำนวน 1 ครั้ง เป็นการประชุมสามัญประจำปี 2549 เมื่อวันที่
26 เมษายน 2549 มีกรรมการเข้าร่วมประชุม รวมถึงคณะกรรมการตรวจสอบ, กรรมการอิสระ
และจะมีตัวแทนของผู้สอบบัญชีเข้าร่วมประชุมทุกครั้ง นอกจากผู้เข้าร่วมประชุมที่กล่าวมาแล้วข้างต้น
ยังมีตัวแทนของที่ปรึกษากฎหมาย เข้าร่วมสังเกตการณ์ในครั้งนี้ด้วย

ในการประชุมผู้ถือหุ้นทุกครั้ง
ประธานการประชุมเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
ด้วยการสอบถามและแสดงความคิดเห็น/ข้อเสนอแนะต่าง
รวมทั้งบันทึกประเด็นการซักถามและข้อคิดเห็นที่สำคัญไว้ในรายงานการประชุมแล้ว

5) ภาวะผู้นำและวิสัยทัศน์

คณะกรรมการบริษัทฯ มีความรับผิดชอบต่อผู้ถือหุ้นในการดำเนินธุรกิจของบริษัทฯ
และกำกับดูแลให้การบริหารจัดการเป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้ถือหุ้น
รวมถึงผลประโยชน์ของผู้มีส่วนได้เสียทุกฝ่าย
ในการปฏิบัติหน้าที่คณะกรรมการบริษัทฯได้มีการแต่งตั้งคณะกรรมการบริหาร
ให้เป็นผู้รับผิดชอบการบริหารงานประจำของบริษัทฯ และได้พิจารณากำหนดบทบาท
หน้าที่และความรับผิดชอบที่ชัดเจน

คณะกรรมการบริษัทฯ เข้าร่วมในการสัมมนาที่จัดโดยหน่วยงานที่เกี่ยวข้อง เช่น
สมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย เป็นต้น
เพื่อพัฒนาและเพิ่มทักษะในการปฏิบัติหน้าที่ในฐานะกรรมการบริษัทฯ ได้อย่างมีประสิทธิภาพยิ่งขึ้น
ซึ่งกรรมการบริษัทฯ เข้ารับการอบรมและสัมมนาในหลักสูตรต่างๆ ของ IOD ดังนี้

+---+-------------+--------+--------+------+--------+-------+--------+
|   |             |        | หลักส   |      |        |       |        |
|   |             |        | ูตรของส |      |        |       |        |
|   |             |        | มาคมส่ง |      |        |       |        |
|   |             |        | เสริมกร |      |        |       |        |
|   |             |        | รมการบ |      |        |       |        |
|   |             |        | ริษัทไทย |      |        |       |        |
|   |             |        | ( IOD) |      |        |       |        |
+---+-------------+--------+--------+------+--------+-------+--------+
|   | ร           |        | The    | Dire | Di     | Audit | F      |
|   | ายชื่อกรรมการ |        | Role   | ctor | rector |       | inance |
|   |             |        |        |      |        | Comm  | for    |
|   |             |        | of     | Cer  | A      | ittee |        |
|   |             |        |        | tifi | ccredi |       | Non-F  |
|   |             |        | Ch     | cate | tation |       | inance |
|   |             |        | airman |      |        |       |        |
|   |             |        |        | Pro  | P      |       | Di     |
|   |             |        |        | gram | rogram |       | rector |
+---+-------------+--------+--------+------+--------+-------+--------+
| 1 | นายอภิรักษ์    | วานิช   | ปี 2549 | ปี    | ปี 2548 |       | ปี 2548 |
|   |             |        |        | 2548 |        |       |        |
+---+-------------+--------+--------+------+--------+-------+--------+
| 2 | นายวิชัย      | เ      |        |      | ปี 2548 |       |        |
|   |             | ทพเฉลิม |        |      |        |       |        |
+---+-------------+--------+--------+------+--------+-------+--------+
| 3 | นางพจนา     | มาโนช  |        | ปี    |        |       |        |
|   |             |        |        | 2545 |        |       |        |
+---+-------------+--------+--------+------+--------+-------+--------+
| 4 | แ           | ทิวทอง  |        | ปี    | ปี 2547 | ปี     | ปี 2547 |
|   | พทย์หญิงนวลศรี |        |        | 2547 |        | 2547  |        |
+---+-------------+--------+--------+------+--------+-------+--------+
| 5 | ศ.(เกียรต    | ตาล    |        |      | ปี 2548 |       |        |
|   | ิคุณ)นพ.พลภัทร | ะลักษมณ์ |        |      |        |       |        |
+---+-------------+--------+--------+------+--------+-------+--------+
| 6 | ร้อยตรีกิตติ    | ธรณินทร์ |        |      | ปี 2547 |       |        |
+---+-------------+--------+--------+------+--------+-------+--------+
| 7 | นายแพทย์สุชา  | นิม     |        |      | ปี 2548 |       |        |
|   |             | มานนิตย์ |        |      |        |       |        |
+---+-------------+--------+--------+------+--------+-------+--------+
| 8 | น           | บานชื่น  |        |      | ปี 2548 |       |        |
|   | ายแพทย์กฤษฎา |        |        |      |        |       |        |
+---+-------------+--------+--------+------+--------+-------+--------+
| 9 | นายศิริชัย     | มาโนช  |        |      | ปี 2547 |       |        |
+---+-------------+--------+--------+------+--------+-------+--------+
| 1 | นางกาญจนา   | จิต     |        |      | ปี 2548 |       |        |
| 0 |             | ฤดีอำไพ |        |      |        |       |        |
+---+-------------+--------+--------+------+--------+-------+--------+
| 1 | นางอัญชลี     | เทพบุตร |        |      | ปี 2548 |       |        |
| 1 |             |        |        |      |        |       |        |
+---+-------------+--------+--------+------+--------+-------+--------+

นอกจากนั้น ในแต่ละปีคณะกรรมการบริษัทฯ จะมีการประเมินผลการปฏิบัติงานตนเอง
เพื่อพิจารณาทบทวนผลงาน ปัญหาและอุปสรรคต่างในระหว่างปีที่ผ่านมา
เพื่อให้การทำงานของคณะกรรมการมีประสิทธิภาพและประสิทธิผลมากขึ้น
และช่วยปรับปรุงความสัมพันธ์ระหว่างคณะกรรมการบริษัทฯ กับฝ่ายจัดการ

6) ความขัดแย้งทางผลประโยชน์

คณะกรรมการบริษัทฯ และคณะกรรมการตรวจสอบพิจารณาในเรื่องรายการที่เกี่ยวโยงกัน
และรายการที่มีความขัดแย้งทางผลประโยชน์อย่างรอบคอบและเหมาะสม
โดยปฏิบัติตามหลักเกณฑ์ของตลาดหลักทรัพย์แห่งประเทศไทยอย่างเคร่งครัด

7) จรรยาบรรณธุรกิจ

ตามที่ คณะกรรมการบริษัทฯ กำหนดหลักการปฏิบัติของผู้บริหารและพนักงานเป็นลายลักษณ์อักษร
โดยประกาศใช้เมื่อวันที่ 14 กุมภาพันธ์ 2546 เป็นต้นมานั้น ต่อมาในปี 2549
ทางคณะกรรมการตรวจสอบมีความเห็นว่า ควรมีการปรับปรุงจรรยาบรรณธุรกิจ
เพื่อให้สอดคล้องกับเหตุการณ์ปัจจุบัน และให้เกิดความชัดเจนมากยิ่งขึ้น
จึงได้เสนอร่างจรรยาบรรณธุรกิจ (ฉบับปรับปรุง) ในการประชุมคณะกรรมการบริษัทฯ ครั้งที่ 233
เมื่อวันที่ 31 สิงหาคม 2549 ซึ่งที่ประชุมฯ มีมติอนุมัติจรรยาบรรณธุรกิจของบริษัทฯ (ฉบับปรับปรุง)
โดยประกาศใช้ตั้งแต่วันที่ 31 สิงหาคม 2549 เป็นต้นไป
และเวียนเอกสารให้ผู้ที่เกี่ยวข้องทุกคนรับทราบและถือปฎิบัติอย่างเคร่งครัด

8) การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ จำนวน 11 ท่าน ประกอบด้วย

1. กรรมการที่เป็นผู้บริหาร 4 ท่าน

2. กรรมการที่ไม่ได้เป็นผู้บริหาร 3 ท่าน (คิดเป็นร้อยละ 27 ของคณะกรรมการบริษัทฯ ทั้งคณะ)

3. กรรมการที่เป็นอิสระ 4 ท่าน (คิดเป็นร้อยละ 36 ของคณะกรรมการบริษัทฯ ทั้งคณะ)

ซึ่งกรรมการที่เป็นอิสระ หรือกรรมการอิสระ ของบริษัทฯจะมีคุณสมบัติตามเกณฑ์ที่ตลาดหลักทรัพย์ฯ
และสำนักงาน กลต. กำหนด คือ

1. ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

2. ไม่มีส่วนร่วมในการบริหารงาน ร่วมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
หรือเป็นผู้มีอำนาจควบคุมของบริษัท หรือบริษัทในเครือ บริษัทร่วม หรือเป็นบุคคลที่อาจมีความขัดแย้ง
โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3. ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
ทั้งในด้านการเงินและการบริหารงานของบริษัท บริษัทในเครือ บริษัทร่วม
หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4. ไม่เป็นญาติสนิทกับ ผู้บริหาร ผู้ถือหุ้นรายใหญ่ ของบริษัท บริษัทในเครือ บริษัทร่วม
หรือบุคคลที่อาจมีความขัดแย้ง และไม่ได้รับการแต่งตั้งให้เป็นตัวแทน
เพื่อรักษาผลประโยชน์ของกรรมการ ผู้ถือหุ้นใหญ่

9) การรวมหรือแยกตำแหน่ง

ประธานกรรมการบริษัทฯ เป็นกรรมการที่ไม่ได้เป็นผู้บริหาร
และไม่เป็นบุคคลเดียวกับประธานกรรมการบริหาร
เพื่อเป็นการแบ่งแยกหน้าที่ในการกำหนดนโยบายของบริษัทฯและการบริหารงานประจำออกจากกัน
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน แต่คณะกรรมการบริษัทฯ
มีกรรมการที่เป็นอิสระ 3 ท่าน ซึ่งจะทำให้เกิดการคานอำนาจ และการสอบทานการบริหารงาน

10) ค่าตอบแทนกรรมการและผู้บริหาร

ปัจจุบัน บริษัทฯยังไม่มีการแต่งตั้งคณะกรรมการกำหนดค่าตอบแทน
แต่มีกระบวนการพิจารณาค่าตอบแทนที่เหมาะสม ดังนี้

1. การกำหนดค่าตอบแทนคณะกรรมการและคณะอนุกรรมการ จะพิจารณาโดยคณะกรรมการบริษัทฯ
ซึ่งค่าตอบแทนอยู่ในระดับเหมาะสมตามอุตสาหกรรม
สำหรับกรรมการที่ได้รับมอบหมายให้เป็นกรรมการตรวจสอบจะได้รับค่าตอบแทนเพิ่มที่เหมาะสม
ตามปริมาณงานที่เพิ่มขึ้น และได้รับการอนุมัติจากที่ประชุมผู้ถือหุ้นทุกครั้ง

2. การกำหนดค่าตอบแทนผู้บริหาร จะพิจารณาโดยคณะกรรมการบริษัทฯ
ซึ่งค่าตอบแทนจะพิจารณาเชื่อมโยงกับผลการปฏิบัติงานของแต่ละคน

11) การประชุมคณะกรรมการ

คณะกรรมการมีกำหนดประชุมโดยปกติเป็นประจำทุก 2
เดือนและมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ ทางเลขานุการบริษัท
ได้จัดทำหนังสือเชิญประชุมพร้อมระเบียบวาระการประชุม และเอกสารก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 – 4 ชั่วโมง โดยในปี 2549 ที่ผ่านมา
คณะกรรมการมีการประชุมตามวาระปกติจำนวน 8 ครั้ง และประชุมวาระพิเศษ 1 ครั้ง รวมทั้งสิ้น
9 ครั้ง

12) คณะอนุกรรมการ

คณะกรรมการบริษัทฯ ได้มีการแต่งตั้งคณะอนุกรรมการ 3 ชุด คือ คณะกรรมการตรวจสอบ
คณะกรรมการสรรหา คณะกรรมการบริหาร
และกำหนดอำนาจหน้าที่ความรับผิดชอบของแต่ละคณะให้ชัดเจน และสอดคล้องกับกฎหมายที่เกี่ยวข้อง

13) ระบบการควบคุมและการตรวจสอบภายใน

บริษัทฯ ให้ความสำคัญต่อระบบการควบคุมภายในทั้งในระดับบริหาร
และระดับปฏิบัติงานที่มีประสิทธิภาพระดับหนึ่ง คณะกรรมการบริษัทฯ
มีการกำหนดกฎบัตรของคณะกรรมการตรวจสอบเป็นลายลักษณ์อักษร
เพื่อให้มีแนวทางการปฏิบัติงานที่ชัดเจน
โดยกฎบัตรดังกล่าวจะสอดคล้องกับหลักการกำกับดูแลกิจการที่ดี
และข้อบังคับของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ

และบริษัทฯมีบุคคลซึ่งทำหน้าที่ผู้ตรวจสอบภายใน
เพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
และเพื่อให้ผู้ปฏิบัติหน้าที่ตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการตรวจสอบจึงกำหนดกฎบัตรของงานตรวจสอบภายใน
เพื่อให้ผู้ปฏิบัติงานทุกระดับมีความเข้าใจโดยสรุปเกี่ยวกับวัตถุประสงค์ ขอบเขต อำนาจหน้าที่
และความรับผิดชอบของงานตรวจสอบภายในขององค์กร
รวมทั้งได้กำหนดให้มีการรายงานผลการตรวจสอบต่อคณะกรรมการตรวจสอบ
และประธานกรรมการบริหาร

นอกจากนั้น ทางโรงพยาบาลเล็งเห็นความสำคัญของการบริหารความเสี่ยง
จึงมีการจัดตั้งคณะกรรมการจำนวน 3 ชุด คือ คณะกรรมการบริหารความเสี่ยง ประกอบด้วย
ผู้บริหารระดับสูง คณะกรรมการควบคุมความเสี่ยง ประกอบด้วย ผู้ปฏิบัติงานระดับหัวหน้าแผนก
คณะกรรมการควบคุมความเสี่ยงประจำหน่วยงาน ประกอบด้วย ผู้ปฏิบัติงานระดับเจ้าหน้าที่
เพื่อให้สามารถครอบคลุมความเสี่ยงทุกระดับ ซึ่งคณะกรรมการความเสี่ยงแต่ละชุด
จะมีการประชุมร่วมกันเป็นประจำ

14) รายงานความรับผิดชอบของคณะกรรมการต่อรายงานทางการเงิน

คณะกรรมการของบริษัท โรงพยาบาลเอกชล จำกัด (มหาชน)
เป็นผู้รับผิดชอบต่องบการเงินของบริษัท โรงพยาบาลเอกชล จำกัด (มหาชน)
และสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
ร่วมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทฯ ได้จัดให้มีและดำรงรักษาไว้ซึ่งระบบควบคุมภายในด้านการเงินที่มีประสิทธิผล
เพื่อให้มั่นใจได้อย่างมีเหตุผลว่า การบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบซึ่งประกอบด้วย
กรรมการที่ไม่เป็นผู้บริหาร เป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบการควบคุมภายในทางการเงิน และความเห็นของคณะกรรมการตรวจสอบ
เกี่ยวกับเรื่องนี้ปรากฎในรายงานของคณะกรรมการตรวจสอบ ซึ่งแสดงไว้ในรายงานประจำปีแล้ว

จากโครงสร้างการบริหารและระบบการควบคุมภายในดังกล่าว
และผลการตรวจสอบของผู้สอบบัญชีรับอนุญาต ทำให้คณะกรรมการบริษัทฯ
เชื่อได้ว่างบการเงินของบริษัท โรงพยาบาลเอกชล จำกัด (มหาชน) ณ วันที่ 31 ธันวาคม 2549
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

15) ความสัมพันธ์กับผู้ลงทุน

คณะกรรมการบริษัทฯ ดูแลให้มีการเปิดเผยข้อมูลและสารสนเทศของบริษัทฯ
ทั้งที่เกี่ยวกับทางการเงินและที่ไม่ใช่การเงิน ให้มีการเปิดเผยข้อมูลที่ครบถ้วน ตรงต่อความเป็นจริง
เชื่อถือได้ สม่ำเสมอ และทันเวลา ให้เป็นไปตามกฎหมายที่เกี่ยวข้องกับธุรกิจ
และเป็นไปตามข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์โดยเคร่งครัด

สำหรับในด้านผู้ลงทุนสัมพันธ์นั้น บริษัทยังไม่จัดตั้งหน่วยงานขึ้นเฉพาะ
แต่มอบหมายให้แผนกทะเบียนหุ้น ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1125 หรือที่ Web Site
: www.aikchol.com หรือที่ e-mail address : Info@aikchol.com

การดูแลเรื่องการใช้ข้อมูลภายใน

ผู้บริหารทุกท่านของบริษัทฯ ปฏิบัติตามข้อบังคับของตลาดหลักทรัพย์และสำนักงาน กลต.
เรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชีโดยเปิดเผยรายงานการถือหลักทรัพย์ของตนต่อสำนักงาน
กลต. ภายใน 30 วันนับแต่วันที่ได้รับตำแหน่ง และภายใน 3
วันนับจากการมีการซื้อขาย/โอนหลักทรัพย์
ถ้าผู้บริหารท่านใดไม่ปฏิบัติตามก็จะมีโทษตามพระราชบัญญัติหลักทรัพย์และตลาดหลักทรัพย์ พ.ศ.2535
กำหนด

และกำหนดข้อปฏิบัติและบทลงโทษไว้ในข้อบังคับเกี่ยวกับการทำงานของบริษัทฯ
เพื่อป้องกันพนักงานของบริษัทฯนำข้อมูลภายในของบริษัทฯไปใช้
เพื่อประโยชน์ส่วนตัวซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

(6) บุคลากร

- จำนวนบุคลากรของบริษัท ณ วันที่ 31 ธันวาคม 2549 แบ่งเป็น 2 สายงานหลัก คือ

1. ผู้ปฏิบัติงานฝ่ายแพทย์ จำนวน 564 คน

2. ผู้ปฏิบัติงานฝ่ายบริหาร จำนวน 286 คน

รวม 850 คน

- ผลตอบแทนรวมของพนักงานของบริษัท ปี 2549 รวม 196.39 ล้านบาท (ลักษณะผลตอบแทน
ประกอบด้วย เงินเดือน,โบนัส, ค่าแรงรายวัน และอื่นๆ)